Ciłe

El **Ciłe** o **Chiłe**, ufisalmente **Repùblega de Chiłe**, el ze un paeze sovran, ponesto inte l'estremo sud de Amèrika del Sud. Adota ła forma de goerno republikana, demokràtega, presidensiałista e unitària. La so kapitałe ła ze ła sità de Santiago.

El ze formà da tre zone zeogràfeghe. La prima zona ke el ło kostituise ła ze el Ciłe kontinentałe, formà da na franza inte ła kosta osidentałe del Kono Sud ke ła se estende intrà i parałełi 17°29'57"&nbsp;S e 56°32'12"&nbsp;S, prinsipalmente partindo da ła riva sudorentałe del osèano Pasìfego finmente łe sime pì alte de ła kordillera de łe Ande. El Ciłe el ga na longhesa de 4270&nbsp;km, na larghesa màsima de 445&nbsp;km, inte i 52°21'&nbsp;S, e na mìnima de 90&nbsp;km. inte i 31°37'&nbsp;S. El konfina kol Perù al nord, Bołìvia al nordest e Arzentina verso est, totałizando 7801&nbsp;km de frontiere terestri, e el pasajo de Drake al sud.

La sekonda zona, el Ciłe insułare, el koresponde a un'insieme de ìzołe de orìzane volkanega inte l'osèano Pasìfego Sud: el arsipèłago Juan Fernández e łe ìzołe Desventuradas, apartegnenti al Sudamèrika, kusita kofà ła ìzoła Sałas e Gómez e ła ìzoła de Paskua, poneste in Oseània.

La tersa zona, el Teritòrio Ciłen Antàrtego, ła ze na zona de l'Antàrtede de 1&nbsp;250&nbsp;257,6&nbsp;km² intrà i meridiani 53°&nbsp;O e 90°&nbsp;O sora ła kuała ła nasion pì arente ła reklama sovranità, slongàndose finmente al Poło Sud, ke parò ła ze subordenada a keło ke ze sta disponesto inte el Tratà Antàrtego, del kuało el Ciłe el ghene ze un firmatàrio. Dèbito a łe trè zone e a ła so pozision inte el pianeta, el se definise kofà un paeze trikontinentałe.

El ga na kosta de 6435&nbsp;km de lonzitùdene e l'ezèrsita deriti eskluzivi, reklamasion de difarente grado e sovranità inte el so spàsio marìtemo, ciamà mar ciłen. Sto kuà el ze formà da kuatro zone: el mar teritoriałe de 120&nbsp;827&nbsp;km², ła zona kontìgua de 131&nbsp;669&nbsp;km², ła zona ekonòmega eskluziva de 3&nbsp;681&nbsp;989&nbsp;km² e ła korespondente piataforma kontinentałe de 161&nbsp;338&nbsp;km².

El Ciłe el konta ko un ìndaze de desviłupo uman konsidarà «tanto alto» e el ze el pì alto de l'Amèrika Latina.
El ze klasifegà kofà un paeze de rèditi alti dal Banko Mondiałe. Inte el 2017, so 17&nbsp;574&nbsp;003 abitanti, di kuałi 8&nbsp;601&nbsp;989 i ze ómani e 8&nbsp;972&nbsp;014 fémane, i ga na persentuałe inte i ìndazi de alfabetizasion, kuałità de vita, kresimento ekonòmego, speransa de vita, globałizasion e PIL pro kàpite ke i ze intrà i pì alti de Amèrika Latina.

## Istoria

File:Sinking of the Esmeralda during the battle of Iquique.jpg|Guera del Pasifego: bataja naval de Ikike, 21 de majo 1879


## Zeografia pułìtega
Dal 18 de setenbre del 1810, co ła kreasion de ła Prima Zonta de Goerno, ła kavedałe del Ciłe ła ze devegnesta Santiago del Cile.

### Divizion aministrative
Par el so funsionamento aministrativo el paeze el konta de 16 rejon, 56 provinse e 346 komuni. El goerno de ogni una de łe rejon el ze derizesto da l'intendente, ke el ze nomenà dal presidente de ła Repùblega e el ze el so reprezentante naturałe e imediato inte el teritòrio rejonałe, sorbéndose łe so funsion e godendo de ła so fidabiłità. La aministrasion rejonałe ła koresponde ai goerni rejonałi, konformai dal respetivo intendente e un konsejo rejonałe, formà da konsejeri, ełezesti par votasion popołare par perìodi de 4 ani.

A so volta, el goerno de ogni provinsa el ze in kargo al goernadore, dezignà, kavà e renpiasà libaramente dal presidente.

Łe aministrasion lokałi łe korisponde a łe munisipałità, formae da un sìndiko e un konsejo komunałe, ełezesti par votasion popołare par perìodi de 4 ani.

Tute łe rejon łe ga un korispondente nùmaro roman, orizenalmente asegnà in konformità al so órdene zeogràfego da nord a sud —anka se inte el kaso de ła Rejon Metropułitana de Santiago no ghe ze nisun nùmaro roman. La kreasion de do rejon in pì inte el 2007 e na tersa inte el 2018 łe ghea fazesto-sì ke sta numarasion ła perdese el so senso orizenałe, anka se in rakuanti kazi i va vanti èsar doparai da ła popołasion e informalmente da łe istitusion.

## Demografia

File:Cl-cities.png|Aree metropołitane del Cile
File:Pueblo de San Pedro de Atacama 2013-09-21 11-52-31.jpg|Atakama
Inte el 2006 el Ciłe el ghea 16&nbsp;134&nbsp;219 abitanti. Drio del censimento del 2017, el Ciłe el ga na popołasion de 17&nbsp;574&nbsp;003 abitanti, dei cuałi 8&nbsp;601&nbsp;989 i ze ómani e 8&nbsp;972&nbsp;014, fémane.

Łe so àree metropułitane pì abitae łe ze Santiago del Cile, Consepsion e Valparaizo.

## Gałeria de someje

File:Glaciar Exploradores.jpg|monte San Vałentin, a sud
File:Río Loa en Calama.jpg|fiume Łoa, a nord
File:Vista del sur de Antofagasta, Chile.jpg|panorama de Antofagasta
File:08. Achao, Isla de Quinchao (34).JPG|céza de Acao, patrimonio ONUESC


## Notasion

## Altri projeti

## Łinganbi foresti